stanford-oval/wikipedia huggingface dataset:
จังหวัดสุพรรณบุรี
ดูเพิ่ม

รายชื่อโรงเรียนในจังหวัดสุพรรณบุรี
รายชื่อวัดในจังหวัดสุพรรณบุรี
ขุนช้างขุนแผน วรรณคดีพื้นบ้านของจังหวัด
รายชื่อห้างสรรพสินค้าในจังหวัดสุพรรณบุรี
สโมสรฟุตบอลสุพรรณบุรี
สหพันธ์ฟุตบอลโบแนเรอ

| คอนคาแคฟ |
| --- | --- |
ก่อตั้ง: 31 พฤษภาคม ค.ศ. 1960 (1960-05-31)
สมาชิกคอนคาแคฟ: 19 เมษายน ค.ศ. 2013 (2013-04-19) (สมาชิกสมทบ), ค.ศ. 2014
สมาชิกซีเอฟยู: ค.ศ. 2013
ประธาน: ลุดวิก แอล. บาเลนติน
สหพันธ์ฟุตบอลโบแนเรอ (ปาเปียเมนตู: Federashon Futbòl Boneriano, อังกฤษ: Bonaire Football Federation) เป็นหน่วยงานที่กำกับดูแลฟุตบอลในโบแนเรอ มีสำนักงานใหญ่ตั้งอยู่ที่กราเลินไดก์ ก่อตั้งขึ้นเมื่อปี พ.ศ. 2503 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศโบแนเรอรวมถึงฟุตบอลทีมชาติโบแนเรอ
ดูเพิ่ม

ฟุตบอลในโบแนเรอ
ฟุตบอลทีมชาติโบแนเรอ
ฟุตบอลหญิงทีมชาติโบแนเรอ
ฟุตบอลทีมชาติโบแนเรอรุ่นอายุไม่เกิน 16 ปี
ฟุตบอลทีมชาติโบแนเรอรุ่นอายุไม่เกิน 19 ปี
ฟุตบอลทีมชาติโบแนเรอรุ่นอายุไม่เกิน 23 ปี
คอนคาแคฟโกลด์คัพ
คอนคาแคฟแชมเปียนส์ลีก
แหล่งข้อมูลอื่น

Official website เก็บถาวร 2020-09-21 ที่ เวย์แบ็กแมชชีน
CONCACAF Profile
| ด ค กสมาคมฟุตบอลแห่งชาติของอเมริกาเหนือ อเมริกากลาง และแคริบเบียน (CONCACAF) |
| --- | --- |
อเมริกาเหนือ (NAFU):  แคนาดา  เม็กซิโก  สหรัฐ 
อเมริกากลาง (UNCAF):  เบลีซ  คอสตาริกา  เอลซัลวาดอร์  กัวเตมาลา  ฮอนดูรัส  นิการากัว  ปานามา 
แคริบเบียน (CFU):  แองกวิลลา  แอนทีกาและบาร์บิวดา  อารูบา  บาฮามาส  บาร์เบโดส  เบอร์มิวดา  โบแนเรอ2  หมู่เกาะบริติชเวอร์จิน  หมู่เกาะเคย์แมน  คิวบา  กือราเซา  ดอมินีกา  สาธารณรัฐโดมินิกัน  เฟรนช์เกียนา1 2  กรีเนดา  กัวเดอลุป2  กายอานา1  เฮติ  จาเมกา  มาร์ตีนิก2  มอนต์เซอร์รัต  ปวยร์โตรีโก  เซนต์คิตส์และเนวิส  เซนต์ลูเชีย  แซ็ง-มาร์แต็ง2  เซนต์วินเซนต์และเกรนาดีนส์  ซินต์มาร์เติน2  ซูรินาม1  ตรินิแดดและโตเบโก  เติกส์และเคคอส  หมู่เกาะเวอร์จินของสหรัฐ 
 1 สมาชิกอเมริกาใต้แต่สังกัด CONCACAF และ CFU  2 สมาชิก CONCACAF เต็มรูปแบบ แต่ไม่มีส่วนเกี่ยวข้องกับ FIFA
ซานา

| ซานา صَنْعَاء‎ |
| --- | --- |
เมือง
Sanaa Municipality อาหรับ: أَمَانَة ٱلْعَاصِمَة, อักษรโรมัน: ʾAmānat al-ʿĀṣimah
ตามเข็มจากบน:  อาคารเก่าแก่ในเมืองเก่าซานา, เมืองเก่าซานา, พิพิธภัณฑ์แห่งชาติเยเมน, บาบอัลยะมัน, มัสยิดอัลซาเลห์
สมญา: ʾAmānat Al-ʿĀṣimah (أَمَانَة ٱلْعَاصِمَة‎)أمانة العاصمة
ซานาแสดงแผนที่เยเมนซานาแสดงแผนที่ทวีปเอเชีย
พิกัด: 15°20′54″N 44°12′23″E﻿ / ﻿15.34833°N 44.20639°E﻿ / 15.34833; 44.20639
ประเทศ:  เยเมน
เขตการปกครอง: Capital's secretariat
ถูกยึดครอง:  ฮูษี
การปกครอง
 • ประเภท: ท้องถิ่น
พื้นที่
 • ทั้งหมด: 126 ตร.กม. (49 ตร.ไมล์)
ความสูง: 2,250 เมตร (7,380 ฟุต)
ประชากร (2017)
 • ทั้งหมด: 2,545,000 คน
เขตเวลา: UTC+3 (AST)
ซานา (อังกฤษ: Sanaa; อาหรับ: صَنْعَاء, ออกเสียง: [sˤɑnʕaːʔ], อาหรับแบบเยเมน: [ˈsˤɑnʕɑ]; อาหรับใต้โบราณ: 𐩮𐩬𐩲𐩥 Ṣnʿw) เป็นเมืองใหญ่สุดในประเทศเยเมน และศูนย์กลางของเขตผู้ว่าการซานา และเป็นเมืองหลวงของประเทศเยเมนตามที่กำหนดในรัฐธรรมนูญของเยเมน ถึงแม้ว่าศูนย์กลางด้านการปกครองจะย้ายไปอยู่ที่เมืองเอเดนภายหลังกบฏฮูษีเข้ายึดครอง ประธานาธิบดี Abdrabbuh Mansur Hadi ได้ประกาศให้เอเดนเป็นเมืองหลวงชั่วคราวในเดือนมีนาคม 2015
ซานาเป็นหนึ่งในเมืองที่มีการอยู่อาศัยติดต่อกันยาวนานที่สุดในโลก ตั้งอยู่บนความสูงจากระดับน้ำทะเล 2,300 เมตร (7,500 ฟุต) จึงเป็นหนึ่งในเมืองหลวงที่ตั้งอยู่สูงที่สุดในโลก และตั้งอยู่ถัดจากเทือกเขาซาราวัต แห่ง Jabal An-Nabi Shu'ayb และ Jabal Tiyal ซึ่งเป็นภูเขาที่สูงที่สุดในภูมิภาคตะวันออกกลาง ซานามีประชากรประมาณ 3,937,500 คนในปี 2012 จึงเป็นเมืองที่มีประชากรมากที่สุดในเยเมน
เมืองเก่าซานา (Old City of Sanaʽa) เป็นแหล่งมรดกโลก ยูเนสโก ด้วยงานสถาปัตยกรรมที่เป็นเอกลักษณ์ โดยเฉพาะที่เห็นชัดในอาคารสูงหลายชั้น ประดับประดาด้วยลวดลายเรขาคณิต ในเมืองเก่านี้เป็นที่ตั้งของมัสยิดอัลซะเลห์ ซึ่งเป็นมัสยิดที่ใหญ่ที่สุดในซานา
สหพันธ์ฟุตบอลกือราเซา

| คอนคาแคฟ |
| --- | --- |
ก่อตั้ง: 1921
สำนักงานใหญ่: วิลเลมสตัด กือราเซา
สมาชิกฟีฟ่า: 1932
สมาชิกคอนคาแคฟ: 1961
ประธาน: Shaheen Elhage
รองประธาน: Fabi Constansia
เว็บไซต์: http://www.ffk.cw/
สหพันธ์ฟุตบอลกือราเซา (ปาเปียเมนตู: Federashon Futbòl Kòrsou, FFK; ดัตช์: Curaçaose voetbalbond) เป็นหน่วยงานที่กำกับดูแลฟุตบอลในกือราเซา มีสำนักงานใหญ่ตั้งอยู่ที่วิลเลมสตัด ก่อตั้งขึ้นเมื่อ ค.ศ. 1921 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในกือราเซารวมถึงฟุตบอลทีมชาติกือราเซา
ดูเพิ่ม

ฟุตบอลในกือราเซา
ฟุตบอลทีมชาติกือราเซา
ฟุตบอลหญิงทีมชาติกือราเซา
ฟุตบอลทีมชาติกือราเซารุ่นอายุไม่เกิน 16 ปี
ฟุตบอลทีมชาติกือราเซารุ่นอายุไม่เกิน 19 ปี
ฟุตบอลทีมชาติกือราเซารุ่นอายุไม่เกิน 23 ปี
คอนคาแคฟโกลด์คัพ
คอนคาแคฟแชมเปียนส์ลีก
แหล่งข้อมูลอื่น

Curaçao Football Federation – official website (ในภาษาอังกฤษ)
Curaçao เก็บถาวร 2011-07-26 ที่ เวย์แบ็กแมชชีน at FIFA (ในภาษาอังกฤษ)
Curaçao at CONCACAF (ในภาษาอังกฤษ)
| ด ค กสมาคมฟุตบอลแห่งชาติของอเมริกาเหนือ อเมริกากลาง และแคริบเบียน (CONCACAF) |
| --- | --- |
อเมริกาเหนือ (NAFU):  แคนาดา  เม็กซิโก  สหรัฐ 
อเมริกากลาง (UNCAF):  เบลีซ  คอสตาริกา  เอลซัลวาดอร์  กัวเตมาลา  ฮอนดูรัส  นิการากัว  ปานามา 
แคริบเบียน (CFU):  แองกวิลลา  แอนทีกาและบาร์บิวดา  อารูบา  บาฮามาส  บาร์เบโดส  เบอร์มิวดา  โบแนเรอ2  หมู่เกาะบริติชเวอร์จิน  หมู่เกาะเคย์แมน  คิวบา  กือราเซา  ดอมินีกา  สาธารณรัฐโดมินิกัน  เฟรนช์เกียนา1 2  กรีเนดา  กัวเดอลุป2  กายอานา1  เฮติ  จาเมกา  มาร์ตีนิก2  มอนต์เซอร์รัต  ปวยร์โตรีโก  เซนต์คิตส์และเนวิส  เซนต์ลูเชีย  แซ็ง-มาร์แต็ง2  เซนต์วินเซนต์และเกรนาดีนส์  ซินต์มาร์เติน2  ซูรินาม1  ตรินิแดดและโตเบโก  เติกส์และเคคอส  หมู่เกาะเวอร์จินของสหรัฐ 
 1 สมาชิกอเมริกาใต้แต่สังกัด CONCACAF และ CFU  2 สมาชิก CONCACAF เต็มรูปแบบ แต่ไม่มีส่วนเกี่ยวข้องกับ FIFA
BOT

BOT สามารถหมายถึง
บอต โปรแกรมอัตโนมัติสำหรับทำหน้าที่อย่างใดอย่างหนึ่งบนอินเทอร์เน็ต
ธนาคารแห่งประเทศไทย (อักษรย่อภาษาอังกฤษ : BOT) ธนาคารกลางของประเทศไทยที่จัดตั้งขึ้นโดยพระราชบัญญัติธนาคารแห่งประเทศไทย พ.ศ. 2485
ธนาคารแห่งไต้หวัน (Bank of Taiwan)
คาร์ล โยแฮนเนส วิธ

แพทย์และนักวิทยาสัตว์พวกแมงมุมชาวเดนมาร์ก
คาร์ล โยแฮนเนส วิธ (เดนมาร์ก: Carl Johannes With; 11 ธันวาคม ค.ศ. 1877 – 16 มิถุนายน ค.ศ. 1923) เป็นแพทย์และนักวิทยาสัตว์พวกแมงมุมชาวเดนมาร์ก ซึ่งเชี่ยวชาญด้านแมงป่องเทียมและเล็น
วิธเกิดที่เลมวิกโดยมีพ่อชื่อนิกูไล รัสมุส วิธ กับภรรยาของเขาที่ชื่อราสมีเน โซฟี โดโรเธีย วิธ แต่ต้องกลายเป็นเด็กกำพร้าเมื่ออายุได้ 5 ขวบ และวิธได้แต่งงานกับอิงเง เคอโบ เมื่อวันที่ 1 กรกฎาคม ค.ศ. 1909 และมีลูกด้วยกันสามคน ต่อมา วิธเสียชีวิตใน ค.ศ. 1923 ที่สกริบทรับในเขตแพริชเฮเลเบค (เทศบาลเฮลซิงเงอร์) ขณะที่ยังทำงานวิทยานิพนธ์เกี่ยวกับโรคลูปัสอยู่
อาชีพนักสัตววิทยา

หลังจากสำเร็จการศึกษาจากมหาวิทยาลัยออกซฟอร์ดใน ค.ศ. 1896 วิธได้ศึกษาด้านธรรมชาติวิทยาและภูมิศาสตร์ รวมถึงใน ค.ศ. 1904 เขาได้เดินทางไปศึกษาวิจัยที่ประเทศอังกฤษ โดยเฉพาะอย่างยิ่งที่พิพิธภัณฑ์บริติช ส่วนใน ค.ศ. 1905 เขาได้รับรางวัลชิบบี (Schibbye'ske Præmie) สำหรับผลงานเกี่ยวกับโอพิลิโอคาริฟอมส์ของเขา
อาชีพทางการแพทย์

ด้วยความที่ไม่มั่นใจว่าสัตววิทยาสามารถสร้างอนาคตที่มั่นคงได้ วิธจึงได้ไปเรียนแพทยศาสตร์ รวมทั้งใช้เวลาอยู่ที่สถาบันปาสเตอร์ (Institut Pasteur) ในปารีส เขาเข้าร่วมในการสำรวจเรื้อนฝรั่งเศส–เดนมาร์กที่อินเดียตะวันตกของเดนมาร์กเมื่อ ค.ศ. 1909 และสำเร็จการศึกษาใน ค.ศ. 1911 จากนั้น ได้เริ่มทำงานในฐานะตจแพทย์ที่โรงพยาบาลมหาวิทยาลัยและโรงพยาบาลเทศบาลในโคเปนเฮเกน
จังหวัดสระบุรี

| จังหวัดสระบุรี |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Saraburi
(ตามเข็มนาฬิกาจากบนซ้าย) วัดพระพุทธบาท สัญลักษณ์ประจำจังหวัด, สถานีรถไฟชุมทางแก่งคอย สถานีรถไฟหลักของจังหวัด, กะหรี่ปั๊บ ของดีประจำจังหวัด, ถนนมิตรภาพบริเวณมวกเหล็ก, ย่านการค้าเก่ามวกเหล็ก, น้ำตกเจ็ดสาวน้อย
   ธง ตรา
คำขวัญ: พระพุทธบาทสูงค่า เขื่อนป่าสักชลสิทธิ์ ฐานผลิตอุตสาหกรรม เกษตรนำล้ำแหล่งเที่ยว หนึ่งเดียวกะหรี่ปั๊บนมดี ประเพณีตักบาตรดอกไม้งาม เหลืองอร่ามทุ่งทานตะวัน ลือลั่นเมืองชุมทาง
แผนที่ประเทศไทย จังหวัดสระบุรีเน้นสีแดงแผนที่ประเทศไทย จังหวัดสระบุรีเน้นสีแดง
ประเทศ:  ไทย
การปกครอง
 • ผู้ว่าราชการ : บัญชา เชาวรินทร์   (ตั้งแต่ พ.ศ. 2566) 
 • นายก อบจ. : สัญญา บุญ-หลง   (ตั้งแต่ พ.ศ. 2563) 
พื้นที่
 • ทั้งหมด: 3,576.486 ตร.กม. (1,380.889 ตร.ไมล์)
อันดับพื้นที่: อันดับที่ 56
ประชากร (พ.ศ. 2566)
 • ทั้งหมด: 638,826 คน
 • อันดับ: อันดับที่ 39
 • ความหนาแน่น: 178.62 คน/ตร.กม. (462.6 คน/ตร.ไมล์)
 • อันดับความหนาแน่น: อันดับที่ 17
รหัส ISO 3166: TH-19 
ชื่อไทยอื่น ๆ: หระรี, ปากเพรียว, เมืองเพรียว
สัญลักษณ์ประจำจังหวัด
 • ต้นไม้: ตะแบกนา
 • ดอกไม้: สุพรรณิการ์
 • สัตว์น้ำ: ปูน้ำตกสระบุรี
ศาลากลางจังหวัด
 • ที่ตั้ง: ภายในศูนย์ราชการจังหวัดสระบุรี เลขที่ 123 หมู่ที่ 6 ตำบลตะกุด อำเภอเมืองสระบุรี จังหวัดสระบุรี 18000
เว็บไซต์: http://www.saraburi.go.th/
 
 ส่วนหนึ่งของสารานุกรมประเทศไทย
สระบุรี เป็นจังหวัดหนึ่งในภาคกลางของประเทศไทย ตั้งอยู่ทางตะวันออกของภาคกลาง นับเป็นเสมือนด่านผ่านระหว่างภาคกลางกับภาคตะวันออกเฉียงเหนือ มีแหล่งท่องเที่ยวมากมายทั้งทางประวัติศาสตร์และแหล่งท่องเที่ยวทางธรรมชาติ และยังเป็นจังหวัดที่มีความสำคัญต่อภาคอุตสาหกรรมลำดับต้น ๆ ของประเทศไทย
สภาพภูมิศาสตร์ของจังหวัดสระบุรี นับว่าเป็นทำเลแห่งการเพาะปลูก ได้รับความอุดมสมบูรณ์จากแม่น้ำสายหลัก คือแม่น้ำป่าสัก และสภาพโดยทั่วไปเป็นที่ราบลุ่ม
ประวัติศาสตร์

สระบุรีเป็นเมืองสำคัญเมืองหนึ่งแต่โบราณ สันนิษฐานว่าตั้งขึ้นเมื่อประมาณปี พ.ศ. 2092 ในรัชสมัยสมเด็จพระมหาจักรพรรดิ การตั้งเมืองนี้สันนิษฐานว่า พระองค์โปรดเกล้าฯ ให้แบ่งเขตพื้นที่บางส่วนของเมืองลพบุรี เมืองนครนายก และเมืองนครราชสีมา มารวมกันตั้งขึ้นเป็นเมืองสระบุรี ทั้งนี้เพื่อต้องการให้เป็นศูนย์ระดมพลเมืองในยามศึกสงคราม เพราะฉะนั้นตั้งแต่สมัยกรุงศรีอยุธยาเป็นต้นมา จึงมักพบเรื่องราวของจังหวัดสระบุรีเกี่ยวกับการศึกสงครามอยู่เสมอ
ประวัติศาสตร์ > ชื่อจังหวัด

สำหรับที่มาของคำว่า "สระบุรี" สันนิษฐานว่า เพราะเหตุที่ทำเลที่ตั้งครั้งแรกมีบึงอยู่ใกล้ คือ "บึงหนองโง้ง" เมื่อตั้งเมืองขึ้นจึงได้นำเอาคำว่า "สระ" มารวมเข้ากันกับคำว่า "บุรี" เป็นชื่อเมือง "สระบุรี"
ภูมิศาสตร์ > ภูมิประเทศ

สภาพภูมิประเทศโดยทั่วไปมีลักษณะ ดังนี้ ตอนเหนือ ตะวันออก และตอนกลางของจังหวัดเป็นป่ามีเนินเขาสลับที่ราบสูง ซึ่งเหมาะในการปลูกพืชไร่ ตอนใต้และตะวันตกส่วนใหญ่เป็นพื้นที่ราบเหมาะในการทำนา แม่น้ำที่สำคัญมีเพียงสายเดียว คือ แม่น้ำป่าสัก ซึ่งนับว่าเป็นเส้นเลือดใหญ่ของจังหวัดสระบุรี โดยอาศัยน้ำใช้ในการเกษตร และประโยชน์อย่างอื่น แม่น้ำป่าสักไหลผ่านอำเภอมวกเหล็ก อำเภอแก่งคอย อำเภอเมืองสระบุรี อำเภอเสาไห้ ไปบรรจบกับแม่น้ำเจ้าพระยาที่จังหวัดพระนครศรีอยุธยา คิดเป็นความยาวประมาณ 105 กิโลเมตร นอกจากนั้นสระบุรียังมีคลองที่สำคัญ ๆ หลายสาย เช่น คลองรพีพัฒน์ คลองเริงราง คลองวิหารแดง และคลองเพรียว เป็นต้น
ภูมิศาสตร์ > ภูมิอากาศ

สภาพโดยทั่วไปมีภูมิอากาศแบบร้อนชื้น อยู่ภายใต้อิทธิพลของลมมรสุมตะวันตกเฉียงใต้และลมมรสุมตะวันออกเฉียงเหนือ และยังได้รับอิทธิพลจากพายุดีเปรสชันและพายุไต้ฝุ่นอีกด้วย โดยเฉพาะในช่วงเดือนสิงหาคมถึงเดือนกันยายนมีอุณหภูมิเฉลี่ย 28.3 องศาเซลเซียส มีปริมาณน้ำฝนเฉลี่ยปีละประมาณ 1147.6 มิลลิเมตร มีฤดูต่าง ๆ 3 ฤดูคือ
ฤดูร้อน ระหว่างเดือนมีนาคม-พฤษภาคม อากาศร้อนและแห้งแล้ง
ฤดูฝน ระหว่างเดือนมิถุนายน-ตุลาคม  อากาศจะชุ่มชื้นในเดือนกันยายน
ฤดูหนาว ระหว่างเดือนพฤศจิกายน-กุมภาพันธ์ อากาศจะหนาวเย็นสลับกับอากาศร้อน
ภูมิศาสตร์ > อุทยานแห่งชาติ

อุทยานแห่งชาติเขาใหญ่
อุทยานแห่งชาติน้ำตกเจ็ดสาวน้อย
อุทยานแห่งชาติน้ำตกสามหลั่น
สัญลักษณ์ประจำจังหวัด

คำขวัญประจำจังหวัด: พระพุทธบาทสูงค่า เขื่อนป่าสักชลสิทธิ์ ฐานผลิตอุตสาหกรรม เกษตรนำล้ำแหล่งเที่ยว หนึ่งเดียวกะหรี่ปั๊บนมดี ประเพณีตักบาตรดอกไม้งาม เหลืองอร่ามทุ่งทานตะวัน ลือลั่นเมืองชุมทาง
คำขวัญประจำจังหวัด (เดิม): พระพุทธบาทลือนาม แหล่งน้ำอุดม นมเนื้อมากมาย หลากหลายโรงงาน ถิ่นข้าวสารพันธุ์ดี มีมะม่วงรสเลิศ งามบรรเจิดธรรมชาติ
ตราประจำจังหวัด : เป็นรูปมณฑปครอบรอยพระพุทธบาท ณ วัดพระพุทธบาทราชวรมหาวิหาร ซึ่งวาดจากภาพถ่ายของจริง
ธงประจำจังหวัดสระบุรี :  เป็นแถบสี แดง-ขาว-แดง ทุกแแถบยาวเท่า ๆ กัน มีตราประจำจังหวัดสระบุรีอยู่ตรงกลางผืนธง
ต้นไม้ประจำจังหวัด: ต้นตะแบกนา (Lagerstroemia floribunda)
ดอกไม้ประจำจังหวัด: ดอกสุพรรณิการ์ (Cochlospermum regium)
สัตว์น้ำประจำจังหวัด: ปูน้ำตกสระบุรีหรือปูหิน (Larnaudia larnaudii)
การเมืองการปกครอง > การปกครองส่วนภูมิภาค

การปกครองแบ่งออกเป็น 13 อำเภอ 111 ตำบล 965 หมู่บ้าน
อำเภอเมืองสระบุรี
อำเภอแก่งคอย
อำเภอหนองแค
อำเภอวิหารแดง
อำเภอหนองแซง
อำเภอบ้านหมอ
อำเภอดอนพุด
อำเภอหนองโดน
อำเภอพระพุทธบาท
อำเภอเสาไห้
อำเภอมวกเหล็ก
อำเภอวังม่วง
อำเภอเฉลิมพระเกียรติ
การเมืองการปกครอง > การปกครองส่วนท้องถิ่น

จังหวัดสระบุรีมีองค์กรปกครองส่วนท้องถิ่นจำนวนทั้งสิ้น 109 แห่ง แบ่งออกเป็น องค์การบริหารส่วนจังหวัด 1 แห่ง คือ องค์การบริหารส่วนจังหวัดสระบุรี, เทศบาลเมือง 4 แห่ง, เทศบาลตำบล 34 แห่ง และองค์การบริหารส่วนตำบล 71 แห่ง โดยเทศบาลสามารถจำแนกได้ตามพื้นที่ดังนี้
| 0 | 1 | 2 | 3 |
| --- | --- | --- | --- |
|  อำเภอเมืองสระบุรี เทศบาลเมืองสระบุรี  เทศบาลตำบลกุดนกเปล้า  เทศบาลตำบลตะกุด  เทศบาลตำบลป๊อกแป๊ก อำเภอแก่งคอย เทศบาลเมืองแก่งคอย  เทศบาลเมืองทับกวาง อำเภอเฉลิมพระเกียรติ เทศบาลตำบลหน้าพระลาน อำเภอดอนพุด เทศบาลตำบลดอนพุด |  อำเภอบ้านหมอ เทศบาลตำบลท่าลาน  เทศบาลตำบลบ้านหมอ  เทศบาลตำบลตลาดน้อย  เทศบาลตำบลบางโขมด  เทศบาลตำบลสร่างโศก  เทศบาลตำบลหนองบัว อำเภอพระพุทธบาท เทศบาลเมืองพระพุทธบาท  เทศบาลตำบลพุกร่าง  เทศบาลตำบลธารเกษม  เทศบาลตำบลห้วยป่าหวาย  เทศบาลตำบลหนองแก  เทศบาลตำบลนายาว |  อำเภอมวกเหล็ก เทศบาลตำบลมวกเหล็ก อำเภอวังม่วง เทศบาลตำบลวังม่วง  เทศบาลตำบลคำพราน  เทศบาลตำบลแสลงพัน อำเภอวิหารแดง เทศบาลตำบลวิหารแดง  เทศบาลตำบลหนองหมู อำเภอเสาไห้ เทศบาลตำบลเสาไห้  เทศบาลตำบลสวนดอกไม้  เทศบาลตำบลบ้านยาง  เทศบาลตำบลเมืองเก่า  เทศบาลตำบลต้นตาล-พระยาทด  เทศบาลตำบลหัวปลวก |  อำเภอหนองแค เทศบาลตำบลหนองแค  เทศบาลตำบลหินกอง  เทศบาลตำบลคชสิทธิ์  เทศบาลตำบลไผ่ต่ำ อำเภอหนองแซง เทศบาลตำบลหนองแซง อำเภอหนองโดน เทศบาลตำบลหนองโดน   |
ประชากร

| ปี | ประชากร | ±% |
| --- | --- | --- |
|  2553  | 617,384 | —     |
|  2554  | 620,454 | +0.5% |
|  2555  | 625,689 | +0.8% |
|  2556  | 629,261 | +0.6% |
|  2557  | 633,460 | +0.7% |
|  2558  | 637,673 | +0.7% |
|  2559  | 640,065 | +0.4% |
|  2560  | 642,040 | +0.3% |
|  2561  | 645,024 | +0.5% |
|  2562  | 645,911 | +0.1% |
|  2563  | 643,828 | −0.3% |
|  2564  | 643,963 | +0.0% |
|  2565  | 638,582 | −0.8% |
|  2566  | 638,826 | +0.0% |
อ้างอิง:กรมการปกครอง กระทรวงมหาดไทย
การศึกษา

ดูเพิ่ม: รายชื่อโรงเรียนในจังหวัดสระบุรี
จุฬาลงกรณ์มหาวิทยาลัย ศูนย์การศึกษาสระบุรี อำเภอแก่งคอย
มหาวิทยาลัยนานาชาติเอเชีย-แปซิฟิก (เดิมชื่อ วิทยาลัยมิชชั่น)
มหาวิทยาลัยสวนดุสิต ศูนย์การศึกษาสระบุรี
โรงเรียนนายเรืออากาศนวมินทกษัตริยาธิราช(แห่งใหม่) อำเภอมวกเหล็ก
วิทยาลัยพยาบาลบรมราชชนนี สระบุรี
วิทยาลัยพยาบาลบรมราชชนนี พระพุทธบาท
วิทยาลัยอาชีวศึกษาสระบุรี
วิทยาลัยเทคนิคสระบุรี
วิทยาลัยเทคนิคมวกเหล็ก
วิทยาลัยเทคนิคท่าหลวงซิเมนต์ไทยอนุสรณ์
วิทยาลัยการอาชีพสระบุรี
วิทยาลัยการอาชีพหนองแค
วิทยาลัยสารพัดช่างสระบุรี
วิทยาลัยชื่นชมไทย-เยอรมัน สระบุรี
สถานที่ท่องเที่ยว

วัดพระพุทธบาทราชวรมหาวิหาร
วัดพระพุทธฉาย
วัดเขาแก้ววรวิหาร
วัดศรีบุรีรัตนาราม
วัดศาลาแดง
พระบวรราชวังสีทา
เขาพระพุทธบาทน้อย
ถ้ำพระธาตุเจริญธรรม หรือ ถ้ำบ่อปลา
ถ้ำดาวเขาแก้ว
ถ้ำศรีวิไล
ถ้ำพระโพธิสัตว์
ทุ่งทานตะวัน อำเภอมวกเหล็กและวังม่วง
น้ำตกโกรกอีดก
สวนรุกขชาติมวกเหล็กและพุแค
อุทยานแห่งชาติน้ำตกเจ็ดสาวน้อย
น้ำตกมวกเหล็ก
น้ำตกเหวน้อย
ไร่สุกุมา
การขนส่ง

เส้นทางคมนาคมทางถนนที่สำคัญของจังหวัดสระบุรี คือ
ทางหลวงพิเศษหมายเลข 6 (มอเตอร์เวย์สาย บางปะอิน - นครราชสีมา) เชื่อมต่อระหว่างจังหวัดในภาคกลาง และภาคตะวันออกเฉียงเหนือ สิ้นสุดเส้นทางที่จังหวัดนครราชสีมา
ทางหลวงแผ่นดินหมายเลข 1 (ถนนพหลโยธิน) เชื่อมต่อระหว่างจังหวัดในภาคกลาง และภาคเหนือ สิ้นสุดเส้นทางที่จังหวัดเชียงราย
ทางหลวงแผ่นดินหมายเลข 2 (ถนนมิตรภาพ)  เชื่อมต่อระหว่างจังหวัดในภาคกลาง และภาคตะวันออกเฉียงเหนือ สิ้นสุดเส้นทางที่จังหวัดหนองคาย
ทางหลวงแผ่นดินหมายเลข 21 (ถนนสระบุรี-หล่มสัก-เลย) เชื่อมต่อระหว่างจังหวัดในภาคกลาง และภาคตะวันออกเฉียงเหนือ สิ้นสุดเส้นทางที่จังหวัดเลย
ทางหลวงแผ่นดินหมายเลข 33 (ถนนสุวรรณศร) เชื่อมต่อระหว่างจังหวัดในภาคตะวันตก, ภาคกลาง และภาคตะวันออกของประเทศไทย สายทางเริ่มต้นที่จังหวัดสุพรรณบุรี และสิ้นสุดเส้นทางที่ชายแดนประเทศกัมพูชา อำเภออรัญประเทศ จังหวัดสระแก้ว
ทางหลวงแผ่นดินหมายเลข 362 (ถนนวงแหวนรอบเมืองสระบุรี)
จากกรุงเทพมหานครมีรถโดยสารประจำทางทั้งรถธรรมดาและรถปรับอากาศของ บริษัท ขนส่ง จำกัด ออกจากสถานีขนส่งหมอชิต ถนนกำแพงเพชร 2 วันละ 28 เที่ยว
ส่วนการขนส่งทางราง จากสถานีรถไฟกรุงเทพ มีบริการเดินรถไฟไปจังหวัดสระบุรีทุกวัน วันละหลายขบวน ใช้เวลาเดินทางประมาณ 2 ชั่วโมง และบางขบวนยังสามารถแวะลงได้ที่สถานีรถไฟชุมทางแก่งคอย และสถานีรถไฟมวกเหล็กได้ด้วย นอกจากนี้ ยังมีทางรถไฟสายเหนือผ่านที่อำเภอบ้านหมอและอำเภอหนองโดนด้วยอีกเช่นกัน
สถานีรถไฟชุมทางแก่งคอย
บุคคลที่มีชื่อเสียง

สมเด็จพระญาณวชิโรดม (วิริยังค์ สิรินฺธโร) – สมเด็จพระราชาคณะ เจ้าอาวาสวัดธรรมมงคลเถาบุญญนนทวิหาร
พระพรหมสิทธิ (ธงชัย สุขญาโณ) - พระราชาคณะเจ้าคณะรอง อดีตเจ้าคณะภาค 10 อดีตประธานกำกับดูแลพระธรรมทูตไปต่างประเทศ เจ้าอาวาสวัดสระเกศราชวรมหาวิหาร กรรมการมหาเถรสมาคม
กฤตภาศ ศักดิษฐานนท์ -- นักแสดง พิธีกร นายแบบ นักเขียน คอลัมนิสต์ นักวิชาการ
ฤทธิ์ ลือชา – นักแสดง นักการเมือง
โยกเยก เชิญยิ้ม – นักแสดง
แจ๊ค แฟนฉัน – นักแสดง
กฤษณะ ไชยรัตน์ – พิธีกรทางช่อง เนชั่นทีวี ประธานมูลนิธิอารยสถาปัตย์เพื่อคนทั้งมวล ผู้จัดการโครงการทูตอารยสถาปัตย์ และประธานคณะทำงานอารยสถาปัตย์ไทยสู่ประชาคมอาเซียน
จีรนันท์ มะโนแจ่ม – นักแสดง
อรวิภา กนกนทีสวัสดิ์ – นักแสดง นางแบบ และอดีตนางสาวไทย ปี 2552
อัจฉราภรณ์ กนกนทีสวัสดิ์ – นักแสดง นางแบบ พิธีกร และอดีตนางสาวไทย ปี 2556
มิกค์ ทองระย้า – นักแสดง
ธนภัทร กาวิละ – นักแสดง
รินรดา อินทร์ไธสง – อดีตสมาชิกวงบีเอ็นเคโฟร์ตีเอต
วัชรี ด่านผาสุกกุล – สมาชิกวงซีจีเอ็มโฟร์ตีเอต
บอล เชิญยิ้ม – นักแสดงตลก
ธนดล ศิริแวว – นักร้อง
กฤษฏ์ ศตพรวรากุล – นักร้อง
สุภัคชญา ชาวคูเวียง – นักแสดง เน็ตไอดอล นักแสดงลิเก และ ผู้เข้าประกวดมิสแกรนด์สระบุรี
ธชตวัน ศรีปาน อดีตนักฟุตบอลทีมชาติไทยและหัวหน้าผู้ฝึกสอนฟุตบอล
บิ๊ก สระบุรี อดีตนักสนุกเกอร์อาชีพชาวไทย
วีระพล นครหลวงโปรโมชั่น อดีตนักมวยไทยและนักมวยสากลชาวไทย
พูน ส.ตระกูลเพชร นักมวยไทยอาชีพชาวไทย
พล.ต.อ.ประมาณ อดิเรกสาร อดีตรองนายกรัฐมนตรี อดีตรัฐมนตรีหลายกระทรวง และอดีตผู้ก่อตั้งพรรคชาติไทย
ปองพล อดิเรกสาร อดีตสมาชิกสภาผู้แทนราษฎร รองนายกรัฐมนตรี และรัฐมนตรีหลายกระทรวง
ดูเพิ่ม

รายชื่อวัดในจังหวัดสระบุรี
รายชื่อโรงเรียนในจังหวัดสระบุรี
รายชื่อห้างสรรพสินค้าในจังหวัดสระบุรี
สมาชิกสภาผู้แทนราษฎรจังหวัดสระบุรี
จังหวัดกำแพงเพชร

"กำแพงเพชร" เปลี่ยนทางมาที่นี่ สำหรับความหมายอื่น ดูที่ กำแพงเพชร (แก้ความกำกวม)
| จังหวัดกำแพงเพชร |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Kamphaeng Phet
จากซ้ายไปขวา บนลงล่าง: อุทยานประวัติศาสตร์กำแพงเพชร, วัดช้างรอบ, น้ำตกคลองลาน, วัดพระบรมธาตุ, วัดทุ่งสนุ่นรัตนาราม, อุทยานแห่งชาติแม่วงก์
   ธง ตรา
คำขวัญ: กรุพระเครื่อง เมืองคนแกร่ง พระแสงฯ ล้ำค่า  ศิลาแลงใหญ่ กล้วยไข่หวาน น้ำมันลานกระบือ  เลื่องลือมรดกโลก
แผนที่ประเทศไทย จังหวัดกำแพงเพชรเน้นสีแดงแผนที่ประเทศไทย จังหวัดกำแพงเพชรเน้นสีแดง
ประเทศ:  ไทย
การปกครอง
 • ผู้ว่าราชการ : ชาธิป รุจนเสรี   (ตั้งแต่ พ.ศ. 2565) 
 • นายก อบจ. : สุนทร รัตนากร   (ตั้งแต่ พ.ศ. 2555) 
พื้นที่
 • ทั้งหมด: 8,607.490 ตร.กม. (3,323.370 ตร.ไมล์)
อันดับพื้นที่: อันดับที่ 22
ประชากร (พ.ศ. 2564)
 • ทั้งหมด: 704,948 คน
 • อันดับ: อันดับที่ 37
 • ความหนาแน่น: 82.74 คน/ตร.กม. (214.3 คน/ตร.ไมล์)
 • อันดับความหนาแน่น: อันดับที่ 54
รหัส ISO 3166: TH-62 
ชื่อไทยอื่น ๆ: ชากังราว, นครชุม
สัญลักษณ์ประจำจังหวัด
 • ต้นไม้: สีเสียดแก่น
 • ดอกไม้: พิกุล
 • สัตว์น้ำ: ปลาตะพากเหลือง
ศาลากลางจังหวัด
 • ที่ตั้ง: ภายในศูนย์ราชการจังหวัดกำแพงเพชร หมู่ที่ 6 ถนนกำแพงเพชร-สุโขทัย ตำบลหนองปลิง อำเภอเมืองกำแพงเพชร จังหวัดกำแพงเพชร 62000
 • โทรศัพท์: 0 5570 5004
 • โทรสาร: 0 5570 5099
เว็บไซต์: www.kamphaengphet.go.th
 
 ส่วนหนึ่งของสารานุกรมประเทศไทย
กำแพงเพชร เป็นจังหวัดที่อยู่ในภาคกลางตอนบนของประเทศไทย มีพื้นที่เป็นอันดับที่ 4 ของภาคกลาง รองจากจังหวัดเพชรบูรณ์ จังหวัดพิษณุโลก และจังหวัดนครสวรรค์ และมีพื้นที่เป็นอันดับที่ 22 ของประเทศไทย และมีประชากรหนาแน่นเป็นอันดับที่ 54 ของประเทศ นับเป็นจังหวัดที่มีความสำคัญประวัติศาสตร์อันยาวนาน เป็นที่ตั้งของเมืองโบราณเก่าแก่หลายแห่ง เช่น เมืองชากังราว เมืองนครชุม เมืองไตรตรึงษ์ เมืองเทพนคร เมืองคณฑี เป็นต้น มีแหล่งท่องเที่ยวที่สำคัญมากมาย เช่น อุทยานแห่งชาติคลองลาน อุทยานแห่งชาติแม่วงก์ และยังเป็นที่ตั้งของอุทยานประวัติศาสตร์กำแพงเพชร ซึ่งเป็นแหล่งมรดกโลกอีกด้วย มีอาณาเขตติดต่อกับจังหวัดสุโขทัย จังหวัดพิษณุโลก จังหวัดพิจิตร จังหวัดนครสวรรค์ และจังหวัดตาก
จังหวัดกำแพงเพชรตั้งอยู่ทางทิศตะวันตกเฉียงเหนือของภาคกลาง โดยมีสภาพภูมิประเทศที่หลากหลาย เพราะมีแม่น้ำปิงไหลผ่านจังหวัดเป็นระยะทาง 104 กิโลเมตร โดยจะมีลักษณะเป็นที่ราบลุ่มแม่น้ำทางทิศตะวันออกและทิศใต้ เป็นเทือกเขาสูงอยู่ทางทิศตะวันตก จังหวัดกำแพงเพชรได้รับอิทธิพลของมรสุมที่พัดประจำฤดูกาล 2 ชนิด คือ มรสุมตะวันออกเฉียงเหนือ ซึ่งจะพัดพามวลอากาศเย็นและแห้งจากประเทศจีนปกคลุม ประเทศไทยในช่วงฤดูหนาว ทำให้จังหวัดกำแพงเพชรมีอากาศหนาวเย็นและแห้งทั่วไป กับมรสุมตะวันตกเฉียงใต้ ซึ่งพัดพามวลอากาศชื้นจากทะเลและมหาสมุทรปกคลุมประเทศไทยในช่วงฤดูฝนทำให้มีฝนตกทั่วไป
ประวัติศาสตร์

จังหวัดกำแพงเพชรเป็นที่ตั้งของเมืองโบราณหลายเมืองที่นับว่ามีความสำคัญทางประวัติศาสตร์และเจริญรุ่งเรืองมาตั้งแต่สมัยทวารวดี เช่น เมืองชากังราว นครชุม ไตรตรึงษ์ เทพนคร และเมืองคณฑี นอกจากนี้เมืองกำแพงเพชรยังเป็นเมืองที่สองที่สมเด็จพระเจ้าตากสินมหาราชได้ครองเมือง มีบรรดาศักดิ์เป็น "พระยาวชิรปราการ"[ต้องการอ้างอิง]
ในรัชสมัยพระบาทสมเด็จพระจุลจอมเกล้าเจ้าอยู่หัว ทรงยกเลิกระบบกินเมืองและระบบหัวเมืองแบบเก่า และกำหนดให้ใช้ระบบมณฑลเทศาภิบาล ซึ่งเป็นการจัดการปกครองส่วนภูมิภาคขึ้นกับกระทรวงมหาดไทย แบ่งเป็นมณฑล เมือง อำเภอ หมู่บ้าน ได้มีการจัดตั้งมณฑลนครสวรรค์ประมาณ พ.ศ. 2438 โดยมี "เมืองกำแพงเพ็ชร" (ตามการสะกดเดิม) เป็นส่วนหนึ่งของมณฑล เช่นเดียวกับเมืองนครสวรรค์ เมืองชัยนาท เมืองมโนรมย์ เมืองพยุหะคีรี เมืองสรรคบุรี เมืองตาก และเมืองอุทัยธานี
ในรัชสมัยพระบาทสมเด็จพระมงกุฎเกล้าเจ้าอยู่หัว หลัง พ.ศ. 2459 คำว่า "จังหวัด" ได้กลายเป็นคำที่เรียกหน่วยการปกครองระดับต่ำกว่ามณฑลแทนคำว่า "เมือง" เพื่อแยกความกำกวมจากคำว่าเมืองที่ใช้เรียกที่ตั้งศูนย์กลางการปกครองของจังหวัด ทำให้เมืองกำแพงเพ็ชร เปลี่ยนชื่อเรียกเป็น "จังหวัดกำแพงเพ็ชร" จังหวัดกำแพงเพ็ชรเมื่อ พ.ศ. 2560 ประกอบด้วย 4 อำเภอ 1 กิ่ง (กิ่งอำเภอ) ได้แก่ อำเภอเมืองกำแพงเพ็ชร อำเภออุ้มผาง อำเภอพรานกระต่าย อำเภอขาณุ (ปัจจุบันคืออำเภอคลองขลุง) และกิ่งแสนตอ (ปัจจุบันคืออำเภอขาณุวรลักษบุรี) ต่อมาวันที่ 17 มกราคม พ.ศ. 2468 ได้ยุบอำเภออุ้มผางลงเป็นกิ่งอุ้มผาง และโอนไปขึ้นกับอำเภอแม่สอด จังหวัดตาก ต่อมาเมื่อวันที่ 1 เมษายน พ.ศ. 2475 ได้มีการยุบเลิกมณฑลนครสวรรค์ โดยให้จังหวัดต่าง ๆ ของมณฑลนครสวรรค์เดิมย้ายไปอยู่ในการปกครองของมณฑลอยุธยา ยกเว้นจังหวัดกำแพงเพ็ชร จังหวัดตาก ที่ย้ายไปขึ้นกับมณฑลพิษณุโลก
ภายหลังการเปลี่ยนแปลงการปกครอง พ.ศ. 2475 เมื่อมีการตราพระราชบัญญัติการบริหารราชการส่วนภูมิภาค พุทธศักราช 2476 ขึ้น ทำให้มณฑลทั้งหมดถูกล้มเลิกไป จังหวัดจึงกลายเป็นเขตการปกครองระดับสูงที่สุดของประเทศไทย และต่อมาได้มีการเปลี่ยนแปลงการสะกดเป็น "จังหวัดกำแพงเพชร" จนถึงปัจจุบัน
ภูมิศาสตร์ > ที่ตั้งและอาณาเขต

จังหวัดกำแพงเพชรมีที่ตั้งอยู่ในภูมิภาคที่แตกต่างกันตามการแบ่งแบบต่าง ๆ หากแบ่งเขตตามการพยากรณ์อากาศ จะจัดอยู่ในภาคเหนือตอนล่าง สำหรับเกณฑ์การแบ่งภาคอย่างเป็นทางการของราชบัณฑิตยสภา จะจัดอยู่ในภาคกลางตอนบน ห่างจากกรุงเทพมหานคร 362 กิโลเมตร มีเนื้อที่ทั้งหมดประมาณ 8,607.5 ตารางกิโลเมตร หรือ 5,379,688 ไร่ มีอาณาเขตติดต่อกับจังหวัดใกล้เคียงดังนี้
ทิศเหนือ ติดต่อกับอำเภอเมืองตาก อำเภอวังเจ้า จังหวัดตาก, อำเภอบ้านด่านลานหอย อำเภอคีรีมาศ จังหวัดสุโขทัย และอำเภอบางระกำ จังหวัดพิษณุโลก
ทิศตะวันออก ติดต่อกับอำเภอโพธิ์ประทับช้าง อำเภอสามง่าม อำเภอบึงนาราง และอำเภอวชิรบารมี จังหวัดพิจิตร
ทิศใต้ ติดต่อกับอำเภอบรรพตพิสัย อำเภอลาดยาว และอำเภอแม่วงก์ จังหวัดนครสวรรค์
ทิศตะวันตก ติดต่อกับอำเภอพบพระ และอำเภออุ้มผาง จังหวัดตาก
ภูมิศาสตร์ > ภูมิประเทศ

จังหวัดกำแพงเพชรมีแม่น้ำปิงไหลผ่านเป็นระยะทางยาวประมาณ 104 กิโลเมตร มีลักษณะภูมิประเทศ แบ่งเป็น 3 ลักษณะ คือ
ลักษณะที่ 1 เป็นที่ราบลุ่มแม่น้ำปิงตอนล่างแบบตะพักลุ่มน้ำ (Alluvial Terrace) มีระดับความสูงประมาณ 43-107 เมตรจากระดับน้ำทะเลปานกลาง อยู่บริเวณทางด้านทิศตะวันออกและใต้ของจังหวัด
ลักษณะที่ 2 เป็นเนินเขาเตี้ยๆ สลับที่ราบ พบเห็นบริเวณด้านเหนือ และตอนกลางของจังหวัด
ลักษณะที่ 3 เป็นภูเขาสลับซับซ้อน เป็นแหล่งแร่ธาตุ และต้นน้ำลำธารต่างๆ ที่สำคัญ เช่น คลองวังเจ้า คลองสวนหมาก คลองขลุง และคลองวังไทร ไหลลงสู่แม่น้ำปิง
โดยสรุปแล้ว ลักษณะพื้นที่ของจังหวัดกำแพงเพชร ด้านตะวันตกเป็นภูเขาสูงลาดลงมา ทางด้านตะวันออก ลักษณะดินเป็นดินปนทรายเหมาะแก่การทำนา และปลูกพืชไร่
ภูมิศาสตร์ > ภูมิอากาศ

ลักษณะอากาศของจังหวัดกำแพงเพชร ขึ้นอยู่กับอิทธิพลของมรสุมที่พัดประจำฤดูกาล 2 ชนิด คือ มรสุมตะวันออกเฉียงเหนือ ซึ่งจะพัดพามวลอากาศเย็นและแห้งจากประเทศจีนปกคลุม ประเทศไทยในช่วงฤดูหนาว ทำให้จังหวัดกำแพงเพชรมีอากาศหนาวเย็นและแห้งทั่วไป กับมรสุมตะวันตกเฉียงใต้ ซึ่งพัดพามวลอากาศชื้นจากทะเลและมหาสมุทรปกคลุมประเทศไทยในช่วงฤดูฝนทำให้มีฝนตกทั่วไป สามารถแบ่งฤดูกาลออกเป็น 3 ฤดู
ฤดูร้อน เริ่มประมาณกลางเดือนกุมภาพันธ์ถึงกลางเดือนพฤษภาคมมีอากาศร้อนอบอ้าว ทั่วไป โดยเฉพาะในเดือนเมษายนเป็นเดือนที่มีอากาศร้อนอบอ้าวมากที่สุดในรอบปี
ฤดูฝน เริ่มประมาณกลางเดือนพฤษภาคมถึงกลางเดือนตุลาคม ซึ่งเป็นระยะที่มรสุมตะวันตกเฉียงใต้พัดเข้าสู่ประเทศไทย อากาศจะเริ่มชุ่มชื้นและมีฝนตกชุกตั้งแต่ประมาณกลางเดือนพฤษภาคม เป็นต้นไป เดือนที่มีฝนตกมากที่สุดคือเดือนกันยายน
ฤดูหนาว เริ่มประมาณกลางเดือนตุลาคมถึงกลางเดือนกุมภาพันธ์ ซึ่งเป็นช่วงที่ มรสุมตะวันออกเฉียงเหนือพัดปกคลุมประเทศไทย อากาศโดยทั่วไปจะหนาวเย็นและแห้ง เดือนที่มีอากาศหนาวที่สุดคือ เดือนธันวาคมและมกราคม